
R E F E R A T
privind aprobarea contractului de asociere dintre Municipiul Timişoara şi Universitatea de Vest Timişoara în vederea organizării 
Concursului Internaţional de Interpretare Vocală “Sabin Drăgoi” ediţia a V-a,
  în perioada 21.09.2007-24.09.2007 
Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007-002636/ 05.02.2007 prin care Universitatea de Vest Timişoara solicită organizarea Concursului Internaţional de Interpretare Vocală “Sabin Drăgoi” ediţia aV-a,  în perioada 21-24.09.2007, propunem aprobarea contractului de asociere dintre Municipiul Timişoara şi Universitatea de Vest Timişoara pentru organizarea acestui eveniment.
Concursul de Interpretare Vocală „Sabin Drăgoi” are ca obiectiv principal promovarea tinerelor talente româneşti şi străine, promovarea la nivel internaţional a muzicii româneşti, în special a compozitorilor bănăţeni, creşterea accesului cetăţenilor la actul cultural şi dezvoltarea cooperării culturale internaţionale.

Prin anvergura de care se bucură evenimentul, oraşul nostru va fi in atenţia presei naţionale şi internaţionale devenind astfel o excelentă oportunitate de promovare a imaginii Timişoarei.
Prin urmare, propunem alocarea sumei de 12.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

